b'\n_START_ARTICLE_\nPlatform (informatika)\n_START_SECTION_\nJava\n_START_PARAGRAPH_\nA Java programok olyan programok, amelyek sz\xc3\xa1m\xc3\xa1ra a platformot egy szoftverk\xc3\xb6rnyezet, a Java platform k\xc3\xa9pezi. A Java forr\xc3\xa1sk\xc3\xb3dot egy k\xc3\xb6ztes k\xc3\xb3dra, az \xc3\xbagynevezett bytecode-ra ford\xc3\xadtjuk le, amit azut\xc3\xa1n egy interpreter, a JVM \xc3\xa9rtelmez. A Java platform a JVM-en k\xc3\xadv\xc3\xbcl a Java program \xc3\xa9s a Java szoftverk\xc3\xb6nyvt\xc3\xa1rak k\xc3\xb6z\xc3\xb6tti interf\xc3\xa9szt is mag\xc3\xa1ba foglalja. A Java nyelvet \xc3\xa9s a bytecode-ot platformf\xc3\xbcggetlenk\xc3\xa9nt szok\xc3\xa1s eml\xc3\xadteni. Ez azonban csak az\xc3\xa9rt van \xc3\xadgy, mert a Java nemcsak programoz\xc3\xa1si nyelv, hanem platform is egyben. Val\xc3\xb3j\xc3\xa1ban egyetlen szoftver sem lehet platformf\xc3\xbcggetlen, hiszen minden szoftverhez sz\xc3\xbcks\xc3\xa9g van valamilyen platformra.'